open-index/open-wikipedia-markdown huggingface dataset:
Etikette

**Etikette** henviser til regler for skikk og bruk i selskapslivet, særlig ved hoffet og i diplomatiet. I bredere forstand betegner etikette et sett av regler som influerer forventninger for sosial oppførsel, i samråd med gjeldende konvensjonelle normer innen et samfunn, en klasse eller en gruppe.

Takt er et begrep for å vise omdømme og hensyn i sosiale forhold. Takt innebærer at man ikke invaderer på andre menneskers heder eller personlige integritet. Det er en viktig del av sosial kompetanse. Vestlig etikette skiller ofte mellom formelle og uformelle sammenheng. De formelle reglene for etikette gjelder i arbeidslivet, kontakt med myndighetene, og i religionsutøving. De uformelle reglene gjelder familieliv og fritid.

## Etymologi
Etikette kommer fra lavtysk, *stice*, «stift»,, men ordets reelle opprinnelse er avledet fra franske *étiquette* som bokstavelig betyr «billetten» eller «merkelappen», og er også kilde for engelsk *ticket*. En særskilt anvendelse av ordet i tidligere tider var for små kort hvor det var skrevet eller trykket instruksjoner for hvordan å oppføre seg ved hoffet, derav ordets overførte mening til å bety «forordning for sosial oppførsel».

Som «kultur» er etikette et ord som gradvis har vokst til flertall, særlig innenfor fleretniske samfunn med mange uoverensstemmelser i forventninger. Det er således mulig å referere til «en etikette» eller «en kultur», og innse at disse ikke nødvendigvis er universelle. I Storbritannia har «etikette» blitt beskrevet som et ord som treffende for livet under regimet til dronning Victoria.

## Se også
* Protokoll
* Dannelse
* Folkeskikk
* Etikk
* Kurtoisi

## Referanser

## Eksterne lenker
* Søkbar digitalkopi av Adolph Knigge: ''Om omgang med mennesker : en klassisk «Skikk og bruk» fra året 1797'' (Frifant forlag, 1997)
* Søkbar digitalkopi av Dag Christensen: ''Skikk og bruk for livets små og store begivenheter'' (Orion, 1998)
* Søkbar digitalkopi av Roger E. Axtell: ''Kroppsspråkets skikk & bruk verden rundt'' (EFI , 1995)
* Søkbar digitalkopi av Arild Lillebø: ''Skikk og bruk i arbeidslivet '' (Egmont Hjemmets bokforlag, 1998)
* Søkbar digitalkopi av Harald Hove og Eilert Jan Lohne: ''Folkeskikk for folkevalgte'' (Kommuneforlaget, 1999)
* Etikette for en ny tid
Leukoplaki

**Leukoplaki** er hvitlige flekker på slimhunnen i munnhulen eller på tungen. Blant årsakene er kronisk irritasjon (f.eks. fra tannprotese), røyking, alkohol, HPV og Candida albicans. Utseendet varierer mye. Leukoplaki er viktig å få undersøkt, fordi det kan være en premalign tilstand, det vil si et forstadie til kreft.

## Forekomst
Leukoplaki er mest vanlig hos folk over 40 år, og klart vanligst hos menn. Såkalt "hairy lekuplakia" er et av de første tegn på hiv/aids.

## Diagnose
Man må ta biopsi (vevsprøve) og få denne undersøkt histologisk for å fastslå om det er kreft.

## Prognose
Vanligvis er leukoplaki ufarlig, og vil forsvinne en stund etter at man fjerner utløsende årsak. Rundt 3% av leukoplakier vil utvikle kreft.

## Se også
* Erythroplaki
* Hode- og hals-kreft

## Referanser


## Eksterne lenker
*
Good Riddance (Time of Your Life)

**Good Riddance (Time of Your Life)**, også kalt **Time of Your Life (Good Riddance)** eller bare **Time of Your Life** er en sang utgitt av det amerikanske punkrock-bandet Green Day i 1997. Sangen er den andre singelen fra albumet *[[Nimrod (album)|Nimrod]]* fra 1997.

## Bakgrunn for sangen
Sangen ble opprinnelig skrevet like etter lansering av suksessalbumet *[[Dookie]]* i 1994, men ble ikke utgitt før på albumet Nimrod i 1997. Den appellerte også som B-side på singelen «Brain Stew/Jaded» fra albumet *[[Insomniac]]* i 1996.

I motsetning til det tidligere materialet til Green Day, er «Good Riddance (Time of Your Life)» roligere og mer fortrolig med akustisk musikk. Bandmedlem Mike Dirnt har uttalt at utgivelsen av denne sangen, antagelig er den «mest punkete» tingen de har gjort. Sangen ble bare promotert som «Time of Your Life», og ble en stor radiohit, og den klart bestselgende singelen fra albumet.

I et intervju med *Guitar Legends* i 2005, skal Billie Joe Armstrong ha uttalt følgende om hvordan sangen ble til:
*«At the time I wrote Good Riddance, I was breaking up with a girl that was moving to Ecuador, and I was trying to be as understanding about it as I could. I wrote the song as kind of a bon voyage. I was trying not to be bitter, but I think it came out a little bit bitter anyway... I thought that calling the song "Time of Your Life" was just a little too level-headed for me, so I had to come up with something different»*

På albumversjonen, i begynnelsen, gjør Billie Joe Armstrong en feil (3. og 4. streng i åpne G / D-akkord spilles i stedet for 2. og 3.), prøver igjen, gjentar feilen, og i sinne sverger i knapt hørbar stemme. Denne feilen ble bevisst spilt og inkludert i sangen for å lage litt komikk i det som regnes som en av Green Days mer seriøse sanger.

## Musikkvideo
Musikkvideoen er regissert av Mark Kohr, og viser Billie Joe Armstrong som spiller akustisk gitar i et soverom blandet med scener som viser forskjellige mennesker som gjør hverdagslige ting. Bandmedlemmene Mike Dirnt og Tré Cool gjør gjesteopptredener i videoen som en person som fyller bensin (Dirnt) og en skadet syklist (Cool).

I 1998 vant Green Day sin første MTV Video Music Awards for «Best Alternative Video» for «Good Riddance (Time of Your Life)». De var også nominert i kategorien «Viewer's Choice»

## Referanser
Welcome to Paradise

**Welcome to Paradise** er en sang av det amerikanske punk rock bandet Green Day opprinnelig utgitt på deres andre studioalbum, *[[Kerplunk]]*, men re-innspilt og utgitt som den andre singelen fra deres gjennombruddsalbum *[[Dookie]]*. Versjonen fra *Dookie* ble også tatt med på samlealbumet *[[International Superhits!]]* fra 2001.

## Sporliste
#"Welcome to Paradise" – 3:45
#"Chump (live)" – 2:44
#"Emenius Sleepus" – 1:44

## Bakgrunn for sangen
Sangen er basert på bandmedlemmenes erfaring fra å flytte fra foreldrene til et forlatt hus i Oakland, California, hvor bandmedlemmene sammen med mange andre bodde uten å betale husleie eller skatt. Huset var ganske nedslitt og falleferdig, men for dem ble det et hjem.

Billie Joe Armstrong skal ha uttalt følgende om perioden de levde i huset: *"It's about West Oakland, living in a warehouse with a lot of people, a bunch of artists and musicians, punks and whatever just lived all up and down, bums and junkies and thugs and gang members and stuff that just lived in that area. It's no place you want to walk around at night, but it's a neat warehouse where you can play basketball and stuff."*

## Musikkvideo
Det ble laget en musikkvideo til sangen der bandet tilsynelatende spiller live, mens det er studioversjonen fra Dookiealbumet som ligger på lydsporet.
Skolemiljøutvalg

**Skolemiljøutvalg** (SMU) er et valgt organ som alle grunnskoler og videregående skoler er pliktige å ha. I grunnskolen kan samarbeidsutvalget ta skolemiljøutvalgets oppgaver.

Skolemiljøutvalget skal bidra til arbeidet med å skape et godt skolemiljø. Skolemiljøutvalget har rett til å uttale seg i alle saker som gjelder skolemiljøet.

Utvalget består av representanter for elevene, foreldrerådet, de tilsatte, skoleledelsen og kommunen. Elevene og foreldrene skal ha flertall i utvalget.

## Noter
Erythroplaki

**Erythroplaki** er et flatt eller lett hevet rødlig område i munnhulen. Det kan være såraktig, og blø dersom man skraper borti det. 

Slike områder kan være precancerøse (altså et forstadie til kreft), og det er derfor viktig å undersøke dem hvis de vedblir lengre enn to-tre uker. Erythroplaki har større sannsynlighet for å utvikle seg til kreft enn leukoplaki.
ANZUS

**ANZUS**, forkortelse for *Australia, New Zealand, United States Security Treaty*, er en militærallianse som knytter Australia og USA, og adskilt Australia og New Zealand, til et militært samarbeid ved forsvaret av stillehavsområdet, selv om avtalen i dag oppfattes som gjeldende for militære angrep uansett område. Alliansen ble undertegnet 1. september 1951 og trådte i kraft i april 1952. Organisasjonens hovedkontor ligger i Canberra i Australia.

Alliansen var opprinnelig en fullstendig forsvarspakt mellom tre nasjoner, men etter uenigheter mellom USA og New Zealand i 1984 om retten til amerikansk krigsskip som var væpnet med atomvåpen eller drevet av atomkraft, til å ligge i newzealandske havner førte til at avtalen ble opphevet mellom disse to statene. Det gjelder dog separat mellom Australia og New Zealand.

I motsetning til NATO har ANZUS ingen integrert forsvarsstruktur eller reaksjonsstyrker, men likevel utfører Australia og USA en rekke felles militære øvelser og aktiviteter, både til lands og vanns, og standardisering av utstyr og operasjonell doktrine.

## Eksterne lenker
*
Rammestyring

**Rammestyring** (eller *midjestyring*) betyr at kjøretøyet er «leddet» på midten, slik at framdelen og bakdelen kan vinkles i forhold til hverandre. På moderne maskiner skjer dette ved hjelp av hydrauliske sylindere. Ved å plassere leddet midt mellom akslingene oppnår man at hjula på samme side sporer hverandre når maskina svinger. Dette resulterer i et lettmanøvrert kjøretøy med liten svingradius. Man trenger heller ikke differensial mellom fram- og bakakslingen, ettersom hjula på samme side tilbakelegger samme distanse. En ulempe med rammestyring er at tyngdepunktet forskyver seg når maskina svinger, slik at stabiliteten blir dårligere.

Rammestyring blir blant annet benyttet på skogsmaskiner, anleggsmaskiner, selvgående gressklippere, noen beltevogner og store traktorer. Ved kjøring i vanskelig terreng kan rammestyringen brukes til å «vri» maskina løs hvis den kjører seg fast.

## Historie
De første rammestyrte maskinene ble styrte med muskelkraft. Det italienske foretaket Motomeccanica produserte to rammestyrte traktorer/terrengkjøretøy, P4 på 2,3 tonn (fra 1918 til 1930) og P4M på 3,3 tonn (fra 1919 til 1942), og det tyske foretaket Lantz produserte den rammestyrte traktoren HP, på rundt 1,7 tonn, (fra 1923 til 1926). Disse hadde alle manuell styring.

Så lenge det ble benyttet muskelkraft var rammestyring begrenset til relativt små maskiner. Det var først da hydrauliske komponenter ble tilgjengelige på 1950-tallet at det ble mulig å bruke rammestyring på større maskiner. Rammestyring ble da tatt i bruk på maskiner som hjullastere og lunnetraktorer. Mixermobile Manufacturers i Portland i Oregon i USA sies å ha vært det første foretaket som benyttet hydraulisk manøvrert rammestyring, da de i 1953 markedsførte den rammestyrte hjullasteren Scoopmobile Model LD-5. Den første vellykkede landbrukstraktoren med hydraulisk manøvrert rammestyring var Wagner TR-14, som kom på markedet i 1956. Den hadde en motoreffekt på 160 hk og fire like store hjul.

## Referanser


## Eksterne lenker
*
Rock ’n’ Roll Kids

**«Rock 'n' Roll Kids»** (norsk oversettelse: *rock'n'roll-barna*) er en engelskspråklig popballade som vant Eurovision Song Contest 1994 for Irland. Sangen er komponert av Brendan Graham og ble fremført av Paul Harrington og Charlie McGettigan. Sangen fikk rekordhøye  og innkasserte Irlands tredje seier på rad i konkurransen. Dette var første gang en mannlig duo vant, og det var første gang en vinnersang ikke ble akkompagnert av et orkester; McGettigans gitar og Harringtons piano var de eneste musikkinstrumentene som trengtes. Sangen fikk en moderat kommersiell suksess etter seieren, men har i ettertid blitt en Eurovision-klassiker.   

## Eurovision Song Contest
Sangen var en av åtte som deltok i den irske finalen i Limerick 13. mars 1994, der den vant en klar seier med 110 poeng. «Rock 'n' Roll Kids» ble dermed Irlands bidrag til Eurovision Song Contest i Dublin samme år.

Harrington og Gettigan var på hjemmebane da de fremførte sangen som det tredje bidraget av 25 deltakere i den internasjonale finalen i Dublin 30. april. Den stillfarne balladen og fremføringen fikk naturlig nok øredøvende applaus fra hjemmepublikummet både før og etter opptredenen. Sangen hadde ikke noe orkesterarrangement, de eneste instrumentene var McGettigans gitar og Harringtons piano samt stemmene deres. 

På forhånd var «Rock 'n' Roll Kids» en av favorittene sammen med Tyskland og Storbritannia. Få trodde likevel at Irland skulle klare å vinne konkurransen for tredje år på rad. Utover i avstemningen ble det likevel klart at sangen ville vinne en solid seier. Den fikk 12 poeng fra åtte land, blant annet Norge, og vant med hele 226 poeng. Dette var ny poengrekord og første gang et bidrag fikk over 200 poeng. 

## Om sangen
Sangen er en sart popballade der de to sangerne minnes barndommen og oppveksten i begynnelsen av 1960-årene. De hørte på pop og rock og artister som Jerry Lee Lewis og Elvis Presley. Deretter skifter teksten til nåtiden, der «rock'n'roll-barna» har blitt voksne og travle menn som er «too busy running to a different beat».

«Rock 'n' Roll Kids» fikk en heller laber kommersiell suksess etter seieren og nådde «bare» en andreplass på den irske singellisten. Det skyldes imidlertid at pausenummeret «Riverdance» la beslag på den irske førsteplassen store deler av våren og sommeren 1994. «Rock 'n' Roll Kids» har siden gått inn i konkurransens historie som en evergreen, blant annet ble den fremført under konkurransens 50-årsjubileumsshow i København i 2005.

## Norsk versjon
R. Dahl Bjørnsen og Eldar Vågan har skrevet norsk tekst med tittelen «Mere rock'n'roll før». Sangen ble utgitt av Vazelina Bilopphøggers på albumet *[[Gammel Oppland]]* (Slagerfabrikken/Opal SCD&nbsp;99014) i 1994. Den ble også utgitt på singelen «Gammel Oppland» av Slagerfabrikken samme år.

## Listeplasseringer

## Referanser
Isonychiidae

* *[[Isonychia]]*

**Isonychiidae** er en familiegruppe av døgnfluene. Den er en forholdsvis artsfattig familie, med rundt 20 arter i én slekt.

## Utseende
Små og spinkle døgnfluer med smale vinger, de voksne vanligvis lyst fargede. Forvingene er avlange, glassklare med et fint, tett årenett. Den bakerste, lange åren (Cu2) går omtrent parallelt med bakkanten. Bakvingen er forholdsvis stor og oval. Beina er lange og tynne. Bakkroppen har to lange haletråder. Nymfene er brune, avlange, nokså kraftig bygde.

## Levevis
Disse døgnfluene utvikler seg i elver. Arten *Isonychia bicolor* i Nord-Amerika kan ha spektakulære masseklekkinger og det er derfor svært populært å lage imitasjoner av denne arten som fiskefluer.

## Systematisk inndeling

* Orden **[[Døgnfluer]] (Ephemeroptera)**
** Gruppe Schistonota
*** Overfamilie Heptagenioidea
**** Familie Isonychiidae
***** Slekten *[[Isonychia]]* Eaton, 1871
****** *[[Isonychia arida]]*
****** *[[Isonychia berneri]]*
****** *[[Isonychia bicolor]]* – Nord-Amerika
****** *[[Isonychia campestris]]*
****** *[[Isonychia diversa]]*
****** *[[Isonychia georgiae]]*
****** *[[Isonychia hoffmani]]*
****** *[[Isonychia ignota]]* (Walker, 1853) – eneste art i Europa
****** *[[Isonychia intermedia]]*
****** *[[Isonychia notata]]*
****** *[[Isonychia obscura]]*
****** *[[Isonychia rufa]]*
****** *[[Isonychia sayi]]*
****** *[[Isonychia serrata]]*
****** *[[Isonychia sicca]]*
****** *[[Isonychia similis]]*
****** *[[Isonychia tusculanensis]]*
****** *[[Isonychia velma]]*

## Kilder
* Fauna Europaea, utbredelsesdatabase over europeiske dyr 

## Eksterne lenker
* 
* Tree of Life - Døgnfluer, (Ephemeroptera)  (engelskspråklig)
* CSIRO – Døgnfluer, (Ephemeroptera)  (engelskspråklig)
* Norsk Entomologisk forening
Anton Kokorin

**Anton Sergejevitsj Kokorin**, russisk Антон Сергеевич Кокорин (født 5. april 1987 i Tasjkent) er en russisk friidrettsutøver som konkurrerer på 400 meter. 

Kokorin deltok i OL 2008, der han deltok på det russiske laget som opprinnelig tok bronse på 4 x 400 meter stafett. Denis Aleksejev som deltok på stafettlaget ble tatt for doping ved retesting fra urinprøver fra lekene. 

## Personlige rekorder
* 400 meter – 45,77 

## Referanser


## Eksterne lenker
*
Crysis Warhead

***Crysis Warhead*** er et førstepersons science-fiction skytespill, utviklet av det ungarske firmaet Crytek Budapest, og utgitt av Electronic Arts. Crysis Warhead er et selvstendig spill, og er ikke avhengig av Crysis for å spilles. Spillet kom ut 12. september 2008 i Europa, og bruker Microsoft Windows som plattform.

## Handling
Crysis Warhead foregår som det originale Crysis på en øy øst for Filippinene. I enspillerkampanjen spiller du som SAS Delta Force operatør Sergeant Michael Sykes, som har kodenavnet, Psycho. Handlingen er parallell med Crysis.
## Referanser


## Eksterne lenker
*
Ljudmila Sjevtsova

**Ljudmila Ivanovna Sjevtsova**, russisk Людмила Ивановна Шевцова, ukrainsk Людмила Іванівна Шевцова – Ljudmyla Ivanivna Sjevtsova, (født 26. november 1934 i Taman) er en ukrainsk tidligere friidrettsutøver som i 1960-årene konkurrerte for Sovjetunionen, fortrinnsvis på 800 meter. 

Hennes fremste meritt er gullmedaljen på 800 meter under OL 1960 i Roma. I tillegg satte hun verdensrekord på 800 meter noen måneder før lekene, da hun løp på 2.04,3 &ndash; en verdensrekord som ble stående i tre år. 

## Eksterne lenker
*
Synergieffekt

**Synergieffekt** refererer, blant annet i økonomien og i politikken, til den mereffekt som oppnås ved at to eller flere tiltak tilsammen gir større eller bedre resultater enn summen av tiltakene hver for seg. Investering på ett felt kan gi innsparinger på et annet felt, og ofte vil satsingen på det sekundære tiltaket betale seg selv.

Ordet kommer fra gresk συνεργία *synergia* fra συνεργός *synergos* som betyr «arbeide sammen». 

## Se også
* Ringvirkning
Pseudironidae

* *[[Pseudiron centralis]]*

**Pseudoironidae** er en familiegruppe av døgnfluene. Gruppen omfatter bare én eneste art, *Pseudiron centralis*, fra Nord-Amerika. Familien er trolig nokså nært beslektet med familiene Heptageniidae og Arthropleidae.

## Utseende
Nymfene er temmelig flate, særlig hodet er flatt, med kraftige, krabbelignende bein spedt ut til siden.

## Levevis
Arten lever i elver med sandbunn, gjerne på litt grov sand som danner sandbanker som hele tiden er i endring. Nymfen er et rovdyr som kan grave seg ned i sanden, men også en meget rask svømmer. Den er utbredt over store deler av Nord-Amerika på passende lokaliteter.

## Systematisk inndeling

* Orden **[[Døgnfluer]] (Ephemeroptera)**
** Gruppe Schistonota
*** Overfamilie Heptagenioidea
**** Familie Pseudironidae – bare én art
***** *[[Pseudiron centralis]]* McDunnough, 1931

## Eksterne lenker
* 
* Tree of Life - Døgnfluer, (Ephemeroptera)  (engelskspråklig)
* CSIRO – Døgnfluer, (Ephemeroptera)  (engelskspråklig)
* Norsk Entomologisk forening
Torsten Lindberg

**Torsten Gustav Adolf Lindberg** (født 14. april 1917 i Nässjö, død 31. august 2009 i Malmö) var en svensk fotballspiller som deltok i de olympiske leker 1948 i London.

Lindberg ble olympisk mester i fotball under Sommer-OL 1948 i London. Han var målvakt på det svenske laget som vant fotballturneringen. Sverige vant åttendedelsfinalen med 3-0 over Østerrike og i kvartfinalen beseiret de Korea med 12-0. I semifinalen møtte de  som de beseiret med 4-2 og finalen vant de med 3-1 over Jugoslavia.

Lindberg var målvakt og spilte nitten landskamper for .

## OL-medaljer
* 1948  London –  Gull i fotball  Sverige

## Referanser


## Eksterne lenker
*
Jamie Baulch

**Jamie Steven Baulch** (født 1973) er en britisk friidrettsutøver. Han har oppnådd sine beste plasseringer i stafetter (se medaljeoversikten). 

Han innehar europarekorden på 4 x 400 meter stafett, sammen med Iwan Thomas, Roger Black og Mark Richardson.

## Personlig rekord
* 400 m: 44,57 (Lausanne, Sveits, 3. juli 1996)

## Referanser


## Eksterne lenker
* 
*
Lee Bong-ju

**Lee Bong-ju** (født 11. oktober 1970 i Seoul) er en sørkoreansk friidrettsutøver som konkurrerer i maraton.

Lee har fire OL-deltakelser bak seg, med følgende resultater:
* Atlanta 1996 – sølv (Sør-Afrikas Josia Thugwane vant) 
* Sydney 2000 – nr. 24
* Athen 2004 – nr. 14
* Beijing 2008 – nr. 28

Han ble nummer 11 i VM 2003 i Paris.

## Personlig rekord
* Maraton – 2:07.20

## Referanser


## Eksterne lenker
*
Coo-Trois-Ponts vannkraftverk

**Coo-Trois-Ponts vannkraftverk** (fransk: *La centrale hydroélectrique de Coo-Trois-Ponts*) er et vannkraftverk i Ardennene i det sørlige Belgia, rundt 35&nbsp;km sørøst for Liège. Dette er et såkalt pumpekraftverk med to reservoarer i forskjellig høyde, og har en total installert kraftproduksjonseffekt på 1&nbsp;100 MW. Vannkraftverket stod ferdig utbygd i 1979. 

Kraftverket ligger i nedslagsfeltet til elva Amblève. Det fungerer ved at vann pumpes opp til et reservoar på toppen av Brume-åsen når belastningen på strømnettet er liten og kraftprisen er lav, som regel om natten. I perioder med høy belastning kjøres vannet motsatt vei, gjennom kraftturbinene, og ut i det lavereliggende reservoaret, som ligger i en av Amblèves gamle meandere.

## Referanser


## Eksterne lenker
*
Duncan James

**Duncan James** (født 1978) er en britisk sanger og skuespiller. James var medlem i det britiske boybandet Blue.

## Diskografi
**Album**
* *[[Future Past]]* (2006)

## Referanser


## Eksterne lenker
*  
* 
* 
* 
*
Henning Lystad

**Henning Lystad** (født 27. juli 1972) er en norsk illustratør og grafisk designer. Han har laget egne tegneserier og illustrert barne- og skolebøker. 2009-2013 var han daglig leder ved Nils Aas Kunstverksted i Inderøy i Nord-Trøndelag.

Henning Lystad er gift med illustratøren, designeren og forfatteren Kari Stai. Han er yngre halvbror av Knut Lystad.

## Eksterne lenker
* Henning Lystads hjemmesider
Being John Malkovich

***Being John Malkovich*** er en amerikansk surrealistisk komedie fra 1999. Den ble regissert av Spike Jonze, og hadde John Cusack, Catherine Keener, John Malkovich og Cameron Diaz i hovedrollene. Manuskriptet ble skrevet av Charlie Kaufmann. Det var debutfilmen til både Jonze og Kaufmann.

Filmen ble nominert til tre Oscar-priser: beste regissør, beste kvinnelige birolle og beste originalmanus.

Det kostet 13 millioner dollar å lage *Being John Malkovich*, og den spilte inn 22&nbsp;863&nbsp;596 dollar i USA.

VGs anmelder gav den terningkast fem.

## Referanser


## Eksterne lenker
*
Knut Nordahl

**Knut Erik Alexander Nordahl** (født 13. januar 1920 i Hörnefors, død 28. oktober 1984 i Föllinge) var en svensk fotballspiller som deltok i de olympiske leker 1948 i London og i VM i fotball 1950 i Brasil.

Nordahl ble olympisk mester i fotball i Sommer-OL 1948 i London. Han var med på det svenske laget som vant fotballturneringen. Sverige vant åttendedelsfinalen med 3-0 over Østerrike og i kvartfinalen beseiret de Korea med 12-0. I semifinalen møtte de  som de beseiret med 4-2 og finalen vant de med 3-1 over Jugoslavia.

Knut Nordahl spilte 26 landskamper for  1945&ndash;50.

## OL-og VM-medaljer
* OL 1948  London -  Gull i fotball  Sverige
* VM 1950   Bronse i fotball 

## Referanser


## Eksterne lenker
*
Arve Kambe

**Arve Kambe** (født 1974) er en norsk politiker (H) og forretningsmann. Han var stortingsrepresentant for Rogaland fra 2009 til 2017 og leder i Stortingets arbeids- og sosialkomité fra 2013 til 2017.

Han var formann i Rogaland Unge Høyre fra 1996 til 1997 og 2. nestleder i Unge Høyres sentralstyre fra 1998 til 2000. I 1999 ble han innvalgt i Haugesund bystyre og Rogaland fylkesting, i 2003 i formannskapet.

Han arbeidet som markedssjef i Trygge Barnehager fra 2000 til han ble stortingsrepresentant i 2009.

Kambe trådte ut av Stortinget i 2017 og startet som prosjektleder i Vanadis Velferd AS 1. januar 2018. Selskapet var nystartet og Kambe ble første ansatt. Vanadis Velferd gjennomførte i 2019 store oppkjøp av selskaper innen hjemmebasere tjenester for eldre og funksjonshemmede, HjemmeBest Personlig Assistanse, Seniorstøtten, Trygg Hjemme, Gråstein seniorservice og Solitun. Selskapene fusjonerte i juni 2020 under et felles navn Mio. Kambe er markeds- og myndighetskontakt i Mio Gruppen AS, som eier datterselskapene Mio BPA AS, Mio omsorg AS og Mio Solitun AS.

Kambe ble ansatt som direktør i Blå Kors klinikk Haugaland AS med virkning fra 1. februar 2022.  Virksomheten vant senere på året et anbud i regi av Helse Vest som sikret driften frem til 2030. 

Han er utdannet cand.mag. med mellomfag i sammenliknende politikk og historie og grunnfag i jus, og har fullført tre eksamener i hovedfag sammenliknende politikk, fra Universitetet i Bergen.

Han er gift med Veronica Garcia Kambe. Han har tidligere vært gift med teatersjef Birgit Amalie Nilssen.

## Referanser


## Eksterne lenker
* 
*
Paulo Freire

**Paulo Freire** (født 19. september 1921 i Recife i Brasil, død 2. mai 1997 i São Paulo i Brasil) var en pedagog, teoretiker og kristen sosialist. 
## Liv og virke
### Bakgrunn
Foreldrene til Paulo Freire innpodet ham fra veldig tidlig i livet viktigheten av dialog og respekt for andres valg, noe han skulle ta med seg i sin pedagogiske tilnærming. Til tross for deres første økonomiske velvære, led hans borgerlige foreldre konsekvensene av den store depresjonen isom skulle hjemsøke Brasil, og den unge Freire skulle oppleve å lidw av sult. Det var da han bestemte seg for å vie sitt livet til kampen mot hungersnød.

Da familiesituasjonen kom seg, meldte han seg på universitetet i Recife for å studere jus, filosofi og språkpsykologi. Mens han studerte, arbeidet han deltid som portugisisklærer. Han leste Karl Marx og verkene til katolske intellektuelle, som Jacques Maritain og Georges Bernanos, noe som påvirket hans pedagogiske filosofi.
### Virke
Han var aktiv på 1960-tallet i Brasil og deltok i en stor pedagogisk kampanje mot analfabetismen. Freires hadde et kristen-humanistisk menneskesyn til grunn for sitt arbeide og grunntesen var at *de fattige ikke skulle fore de fattige med den rike verdens kunnskaper, men gi dem mulighet til å selv komme til bevissthet og erobre sin verden*.

Freires arbeide mot fattigdom, sult og analfabetisme opplevdes som en trussel for det totalitære samfunn Brasil ble etter militærkuppet, og innebar for Freires del fengsel og senere utvisning til det mer frie Chile, der arbeidet og kampen mot analfabetismen fortsatte.

Freire analyserte kritisk det som han ment var tradisjonell undervisning og mente at *undervisning er ikke å programmere, men å problematisere; ikke å gi svar på spørsmål men å hive ut spørsmål; ikke å overføre oppfostrereren til eleven, men å provosere til selvbestemmelse*.

Paulo Freire har skrevet *[[De undertryktes pedagogikk]]*. Den kunne ikke utgis i hans hjemland, men ble smuglet ut og utgitt på engelsk. (Boken ble oversatt til norsk i 1974 av Sissel Lie Hagen.)  

Etter at den engelske oversettelsen av *De undertryktes pedagogikk* ble publisert i 1970 fikk den stor innflytelse på utdannelse og pedagogikk i mange land verden rundt. Ifølge pedagogen Sol Stern fikk den en ikonisk status i amerikansk lærerutdannelse. I Sør-Afrika var Freires idéer og metoder viktige for 1970-årenes Black Consciousness Movement, som ofte knyttes til Steve Biko, for fagforeningsbevegelsen og for United Democratic Front i 1980-årene.

Fra 1970 til 1980 arbeidet han ved utdanningsavdelingen til Kirkenes verdensråd i Genève, og ga råd om «Educação popular»-prosjekter i tidligere portugisiske kolonier, hovedsakelig i Guinea-Bissau og Mosambik. I 1986 mottok han UNESCOs pris for fredsutdanning.

Paolo Freire flyttet deretter til São Paulo, hvor han ble utnevnt til utdanningsminister i 1988. Han skrev *[[Pedagogia da esperança]]* i 1992. Da Freire døde i 1997, arbeidet han med en bok som skulle omhandle økopedagogikk.

## Referanser
Subansiri-demningen

**Subansiri-demningen**, også kalt ***Kamla-demningen***, er den midterste prosjekterte demningen med vannkraftverk under utbygging  i elva Kamla, en bielv til Subansiri i Brahmaputra-vassdraget, i distriktet Nedre Subansiri i Arunachal Pradesh, nordøstlige India. Demningen blir plassert 3,5 km fra byen Tamen, ca. 205 km fra North Lakhimpur i Assam.

Det skal installeres en total produksjonskapasitet på 2&nbsp;000 MW, den største i India. Anleggsarbeidene med dam og elvekraftverk startet opp i 2005, og skal etter planen ferdigstilles i 2016. Demningen skal bli 213 meter høy, og være en steinfyllingsdam. 

## Referanser


## Eksterne lenker
* Arunachal Bahwal – «HYDRO POWER PROJECTS IN ARUNACHAL PRADESH».
* CSE India – People’s Movement in Subansiri Valley: «Subansiri Hydro Electric Project».
NM i fotball for kvinner 1978

**[[NM i fotball for kvinner|Norgesmesterskapet i fotball for kvinner]] 1978** er en norsk fotballturnering. Det var det første offisielle norgesmesterskapet i fotball for kvinner. BUL ble norgesmestre etter å ha slått Trondheims-Ørn i finalen den 3. september.

1. til 3. runde i turneringen ble avviklet i form av 8 miniturneringer helga 19.-20. august, der de 8 gruppevinnerne gikk videre til kvartfinalen. Resten av sluttspillet, kvartfinaler, semifinaler og finale, ble spilt i Oslo mellom den 1. og 3. september. Finalen ble spilt på Ullevaal Stadion og ble avgjort på straffespark.

## Kvartfinaler
Fredag 1. september

## Semifinaler
Lørdag 2. september

## Finale

## Eksterne lenker
*  Stein Langørgens hjemmeside (engelsk)
Bankett (bygningsdel)

**Bankett** brukes innenfor bygg- og anleggsbransjen i betydningen fundamentsåle. Banketten overfører lastene fra bygningen og ned til grunnen. Vanligvis plasstøpes banketten på stedet. Den lages således i betong.

Hvordan banketten armeres, og bredden på banketten, må avgjøres ut i fra lastpåkjenning (bygningens «tyngde») og hvilket jordsmonn man bygger på.

## Referanser
Øvre Subansiri-demningen

**Øvre Subansiri-demningen** er den øverste av tre prosjekterte demninger med vannkraftverk i elva Subansiri, nærmere bestemt i de øvre strøkene av Subansiri-elva – Siang i Brahmaputra-vassdraget. Anlegget skal bygges i distriktet Øvre Subansiri i Arunachal Pradesh, nordøstlige India. Demningen blir plassert ovenfor landsbyen Menga, ca. 360&nbsp;km fra North Lakhimpur i Assam.

Det skal installeres en total produksjonskapasitet på 2&nbsp;500 MW. Anleggsarbeidene med dam og kraftverk skal starte opp i femårsplan-perioden som starter i 2012. Demningen skal bli 265 meter høy, og være en kombinert betong- og steinfyllingsdam.

## Eksterne lenker
* Arunachal Bahwal – «HYDRO POWER PROJECTS IN ARUNACHAL PRADESH».
Željko Čajkovski

**Željko Čajkovski** (født 5. mai 1925 i Zagreb, død 11. november 2016 i München) var en kroatisk fotballspiller som deltok i de olympiske leker 1948 i London.

Čajkovskivant en olympisk sølvmedalje i fotball under Sommer-OL 1948 i London. Han var med på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6-1 over Luxembourg og i kvartfinalen beseiret de  med 3-1 samme resultat som de vant med i semifinalen over Storbritannia. Finalen tapte de med 1-3 til .

Čajkovski var midtbanespiller og spilte nitten landskamper og scoret tolv mål for Jugoslavia i perioden 1947–1951.

## OL-medaljer
* 1948  London -  Sølv i fotball  Jugoslavia

## Referanser

## Eksterne lenker
*
Poljany

**Poljany** (russ.: Поляны, svensk: *Nykyrka*, finsk: *Uusikirkko*) er et tettsted i Vyborg rajon i Leningrad oblast i Russland. Tettstedet ligger på Det karelske nes. Navnet *Poljany* ble tildelt i 1949.

Før 1944 var Nykyrka en finsk kommune i Viborgs län. Kommunen hadde  innbyggere i 1939.

Mikael Agricola døde i Nykyrka på hjemreise fra Moskva i 1557.

## Eksterne lenker
* Artikkel om Nykyrka i Nordisk familjebok, bind 20, spalte 230, 1914
* Kart over Nykyrka
Börje Leander

**Oscar Börje Leander** (1918–2003) var en svensk fotballspiller som deltok i de olympiske leker 1948 i London.

Leander ble olympisk mester i fotball under Sommer-OL 1948 i London. Han var med på det  laget som vant fotballturneringen. Sverige vant åttendedelsfinalen med 3–0 over Østerrike og i kvartfinalen beseiret de Korea med 12–0. I semifinalen møtte de  som de beseiret med 4–2 og finalen vant de med 3–1 over Jugoslavia.

Leander var midtbanespiller og spilte tjuetre landskamper og scoret fire mål for  i perioden 1941–1950.

## OL-medaljer
* 1948  London -  Gull i fotball  Sverige

## Referanser


## Eksterne lenker
*
Nedre Subansiri-demningen

**Nedre Subansiri-demningen** er den nederste av tre prosjekterte demninger med vannkraftverk i elva Subansiri, nærmere bestemt i distriktet Nedre Subansiri i Arunachal Pradesh på grensen til Assam, hvor nedbørfeltet vil ligge overveiende i Arunachal Pradesh. Venstre bredd av demningen og venstre krafthus vil ligge i distriktet Dhemaji i Assam, plassert i det nordøstlige India. Demningen blir plassert ved landsbyen Gogamukh, ca. 70&nbsp;km fra North Lakhimpur i Assam, og 470&nbsp;km fra Assams største by Guwahati.

Det skal installeres en total produksjonskapasitet på 2&nbsp;000 MW. Anleggsarbeidene med dam og kraftverk har vært planlagt for å starte opp i femårsplan-perioden som begynte i 2002. Demningen skal bli 116 meter høy, og være en betong gravitasjonsdam.

## Eksterne lenker
* Arunachal Bahwal – «HYDRO POWER PROJECTS IN ARUNACHAL PRADESH».
Sardar Sarovar-demningen

**Sardar Sarovar-demningen** er en av flere prosjekterte demninger med vannkraftverk og irrigasjonsformål i elva Narmada, i delstaten Gujarat. Regulering av Narmada-elven ble diskutert allerede i 1940, men ikke prosjektert før i 1979 som følge av langvarig uenighet mellom delstatene Gujarat og Madhya Pradesh. Anlegget er under bygging, og installert vannkraftkapasitet blir 1&nbsp;450 MW, fordelt på 1&nbsp;200 MW i et kraftverk i selve elveløpet, og 250 MW i et kraftverk plassert i enden av en irrigasjonskanal. Sistnevnte kraftanlegg vil ligge på grensen mellom Gujarat og Rajasthan, 458 km fra selve dammen.

Sardar Sarvoar-demningen er en gravitasjonsdam i betong, og blir 1&nbsp;210 meter lang og 163 meter høy. Det blir Indias tredje høyeste betong-gravitasjonsdam. Avrenningen fra anlegget blir på inntil 85&nbsp;949 m³/sek, som blir blant de høyeste avrenningspotensialene i verden. Det skal i alt anlegges 16 kanaler tilknyttet dammen, som skal gi vann til 18&nbsp;000 km² av de tørre jordbruksområdene i Gujarat og Rajasthan. Videre utnyttes reservoaret til industrielt fiske.

Kraften fra vannkraftanleggene deles mellom delstatene Madhya Pradesh, Maharashtra og Gujarat etter fordelingsnøkkelen 57-27-16.

## Protester
Det har vært sterke protester mot utbyggingen, som gir en oversvømming som førte til flytting av minst 205&nbsp;000 personer ved det som blir reservoaret, mens 157&nbsp;000 personer som bor ved kanalene må flytte. Særlig elvefiske har blitt truet eller ødelagt. Sterke protester i 2008 førte til at en ytterligere økning i damhøyden ble kansellert.

Reservoaret blir 214 km langt og inntil 16 km bredt, men i gjennomsnitt bare 1,77 km bredt. Vannstanden blir oppdemmet 110,6 – 140 meter, avhengig av fyllingsgrad. Arealet på den kunstige sjøen blir 377 km². Reservoaret vil berøre dyrkningsarealet i 193 landsbyer i Madhya Pradesh, 33 landsbyer i Maharashtra og 19 landsbyer i Gujarat, mens 3 landsbyer (i Gujarat) blir direkte oversvømmet.

## Referanser


## Eksterne lenker
* Sardar Sarovar Dam.org – offisiell hjemmeside.
Priscilla Lopes-Schliep

**Priscilla Lopes-Schliep** (født 1982) er en canadisk friidrettsutøver som konkurrerer i hekkeløp.

Lopes-Schliep deltok i OL 2004 i Athen, der hun ble utslått i forsøkene på 100 meter hekk. Hun kom heller ikke til finalen i VM 2005 eller 2007. Det gikk bedre under OL 2008 i Beijing, der hun uventet tok bronse.

I VM 2009 var hun blant gullfavorittene. Hun tok sølv bak Brigitte Foster-Hylton, på tiden 12,51. Også ved VM i friidrett innendørs 2010 fikk hun medalje, denne gang bronse på 60 meter hekk med tiden 7,87. LoLo Jones vant gull, foran Perdita Felicien. Samme år vant hun 100 meter hekk sammenlagt ved Diamond League 2010. 

Hun fødte barn i september 2011, men begynte å konkurrere igjen i februar 2012.

## Referanser



## Eksterne lenker
*
Collettgården

**Collettgården** var den vanlige betegnelsen på en gammel bygård med adresse Kirkegata 15 i Christiania, revet i 1939 og flyttet til Norsk Folkemuseum på Bygdøy. Gården ble senere også kalt «Cappelengården» fordi den i tiden 1843-1939 var eid av medlemmer av den såkalte forlagsgrenen av slekten Cappelen. Norsk Folkemuseum innførte etter 2000 nydannelsen «Collett- og Cappelengården».

Den eldste delen av anlegget var fløyen i to etasjer på hjørnet av Tollbugata, oppført før midten av 1600-tallet. Den hadde et bratt tak avsluttet med gavl mot Kirkegata. Taket ble omgjort til valmtak på 1700-tallet, antagelig i forbindelse med en reparasjon etter krigsskader som oppsto under Karl XIIs beleiring av Akershus festning i 1716. På langsiden som vendte mot Tollbugata, hadde huset et karnapp. Hovedbygningen fikk sin endelige form omkring 1760, da fløyen mot Kirkegata ble forlenget og påbygget til to etasjer. Samtidig fikk fasaden midtstilt inngangsparti og frontispis (midtgavl) i barokk stil. 

Hovedbygningen hadde i tillegg til de to fløyene vendt mot gatene også sidefløyer som omsluttet en gårdsplass omgitt av svalganger. Bak dette firefløydede anlegget fantes enda en gårdsplass inne i kvartalet, omgitt av driftsbygninger knyttet til eiernes næring. Disse bakbygningene ble ikke tatt med ved flyttingen til Folkemuseet.  

Gården ble i 1703 kjøpt av trelasthandler James Collett, innvandret fra England i 1683, stamfar til den norske familien Collett. Gården tilhørte hans etterkommere i 125 år til 1828. Fra 1843 drev Cappelen-familien bokhandel og forlag i gården. Den var fredet som kulturminne, men ble likevel revet i 1939 da forlagets nye forretningsgård skulle oppføres. Hovedbygningen med tilstøtende sidefløyer ble demontert og flyttet til Norsk Folkemuseum, hvor den etter 25 års lagring ble gjenreist fra 1963 til 1982, men den er ennå ikke helt ferdig innredet.

## Kulturminne
Collettgården er et kulturminne og har nummer 120721 i Riksantikvarens kulturminnebase.

## Referanser


## Eksterne lenker
* 
* Norsk Folkemuseum om Collettgården
Republikken Kina under Sommer-OL 1936

**Republikken Kina under Sommer-OL 1936**. Femtifire sportsutøvere fra Republikken Kina deltok i sju grener, basketball, boksing, fotball, friidrett, svømming, sykling og vektløfting i Sommer-OL 1936 i Berlin. Republikken Kina vant ingen medaljer.  

## Medaljer
Republikken Kina under Sommer-OL 1948

**Republikken Kina under Sommer-OL 1948**. 31 sportsutøvere fra Republikken Kina deltok under Sommer-OL 1948 i London. Republikken Kina vant ikke noen medaljer.  

## Medaljer
Epanastatikos Laikos Agonas

**Epanastatikos Laikos Agonas** (Επαναστατικός Λαϊκός Αγώνας, «Revolusjonær Folkelig Kamp») eller **Epanastatiki Pyrines** (Επαναστατικοί Πυρήνες, «Revolusjonære Kjerner») er en revolusjonær organisasjon som holder til i Hellas og ble dannet i 1995. Gruppen antas å ha svært få medlemmer og har høyst sannsynlig ikke vært ansvarlig for et eneste terrorangrep siden 2000. Organisasjonen er kun ansvarlig for én persons død.

Organisasjonen blir sett på som en terrorgruppe av US State Department og EUs felles utenriks-og sikkerhetspolitikk.
Sør-Korea under Sommer-OL 1948

**Sør-Korea under Sommer-OL 1948**. Femti sportsutøvere fra Sør-Korea deltok i sju grener: basketball, bryting, boksing, friidrett, fotball, sykling og vektløfting under Sommer-OL 1948 i London. Det var første gang Sør-Korea deltok i et OL; de kom på delt 32.-plass med to bronsemedaljer.

## Medaljer

## Medaljevinnerne
Arendal misjonsmenighet

**Arendal misjonsmenighet** (Arendal misjonskirke) er en menighet i Arendal, etablert 21. mars 1925.

Menigheten ble startet i 1925 i Arendal under navnet «Den lille Indremisjon». 37 personer var med å starte foreningen, men allerede på første medlemsmøtet, 30. mars, hadde flokken vokst til 83 medlemmer, og innen utgangen av året var medlemstallet 100. I 1932 sluttet menigheten seg til Det Norske Misjonsforbund (**DNM**). 

Siden 1937 har menigheten hatt fast pastor, og blitt i hovedsak betjent av pastorer med DNM-bakgrunn. Menigheten har hatt ulike lokaler, men siden 1967 har menighetslokalet vært en hjørnegård i Arendal sentrum, Nygata 5, frem til nybygget på 1&nbsp;850 m² stod klart på Myra. Grunnsteinen ble nedlagt i april 2008.  Nybygget ble innviet i september 2008, og menigheten har opplev en vekst i medlemsmassen etter dette. 
  
Det er to perioder i historien som særlig fremheves. I 1943 opplevde menigheten hva de selv karakterisere på følgende måte: «Det intense vekkelsesarbeid ved våre predikanter i og omkring byen er blitt kronet med hell» 74 medlemmer ble tatt opp dette året. En annen periode som fremheves er tidlig på 1970-tallet, i 1971 var det vekkelse-kampanje med evangelist Freddy Fredriksen som varte i 12 uker, og mange ble frelst. 

Menigheten har fra 2007 tre ansatte, hovedpastor Terje Vatne, evangelist og fengselsprest Rino Rudsli, og musikkpastor Tony Gulbrandsen.

Menighetens øverste organ er årsmøtet, hvor alle medlemmer har lik stemmerett. Årsmøtet velger et styre, hvor hvert medlem velges for to år. Halve styret er på valg årlig for å sikre kontinuitet. Fra 2009 er styrets lederrolle delt mellom Olav Vikse og Kåre Andersen.

## Referanser
Barkholt

**Barkholt** er den tekniske betegnelsen på en hudplanke som er tykkere enn de tilliggende plankene i et sjøfartøys bordkledning på skroget. Hudplanken er gjerne plassert i fribordet der skipet er bredest i tverrsnittet, og har eksistert siden antikken for over 2000 år siden. 

En av de første bevisene på bruk av barkholt som forsterkning av skroget, er sett på en vase fra 500-tallet f.Kr som viser et lite gresk handelsskip. Barkholtet fungerer dels som sliteflate når fartøyet ligger fortøyd mot kai eller bolverk. Det første arkeologiske beviset på dette er fra Kyrenia-vraket som har blitt datert til ca. 300 f.Kr. På den intakte bordkledningen var den tolvte bordgangen et barkholt over dobbelt så tykk som gjennomsnittet.

Balkholtet kom med kravellbyggingen til Skandinavia, deriblant Norge. Betegnelsen ble benyttet for én eller en rad kraftige planker eller bjelker brukt som ytterkledning på skipssiden, rett ut for eller like under et dekk. I norske kilder finner man både enkelte og dobbelte barkholt, som trolig går på den aktuelle tykkelsen. I den dansk-norske trelastforordningen av den 2. september 1628 var det forholdsbestemt på 6-8 tommer i tykkelse og 15 tommer i bredde på et barkholt.
Monique Hennagan

**Monique Hennagan** (født 1976) er en amerikansk friidrettsutøver (sprinter).

Hennagan deltok i innendørs-VM 1999 der hun var med på det amerikanske stafettlaget som tok bronse på 4 x 400 meter. Året etter deltok hun på 400 meter under OL 2000 i Sydney, men ble utslått i forsøkene. I det samme mesterskapet var hun med på å vinne 4 x 400 m stafett, sammen med Jearl Miles-Clark, Marion Jones og LaTasha Colander. Laget ble imidlertid fratatt medaljene i 2008, etter at Jones hadde innrømmet misbruk av doping.

Hennagan deltok i VM 2001 i Edmonton, men ble igjen utslått på et tidlig stadium. Ved innendørs-VM 2003 var hun igjen med på å ta bronse på 4 x 400 meter stafett.

I OL 2004 i Athen kom hun på fjerdeplass på 400 meter på tiden 49,97. I tillegg var hun med på å vinne stafetten, sammen med DeeDee Trotter, Monique Henderson og Sanya Richards.

## Personlige rekorder
* 100 meter – 11,26
* 200 meter – 22,87
* 400 meter – 49,56

## Referanser


## Eksterne lenker
*
Ivan Gubijan

**Ivan Gubijan** (født 23. september 1923, død 4. januar 2009 i Beograd) var en jugoslavisk friidrettsutøver som deltok i de olympiske leker 1948 i London og 1952 i Helsingfors.

Gubijan vant en olympiske sølvmedalje under Sommer-OL 1948 i London. Han kom på andreplass i sleggekast med et kast på 54,27 meter bak Imre Németh fra Ungarn som vant med 56,07 som var ny olympisk rekord.

## OL-medaljer
* 1948  London -  Sølv i friidrett, sleggekast

## Referanser


## Eksterne lenker
*
Libanon under Sommer-OL 1948

**[[Libanon]] under Sommer-OL 1948**. Åtte sportsutøvere fra Libanon deltok under Sommer-OL 1948 i London. Det var første gang Libanon deltok i et sommer-OL, de vant ikke noen medaljer. 

## Medaljer

## Eksterne lenker
* OL-resultater på Sports-reference.com
Sylvia Jebiwott Kibet

**Sylvia Jebiwott Kibet** (født 28. mars 1984) er en kenyansk langdistanseløper.

Hun vant bronse på 5000 meter ved Afrikamesterskapet i friidrett 2006, og kom på femteplass på 3000 meter ved IAAF World Athletics Final 2006. I 2007 vant hun bronse på 5000 meter ved Panafrikanske leker, der Meseret Defar vant. Samme år vant hun bronse ved de panafrikanske leker og fikk fjerdeplass under VM i friidrett. Ved World Athletics Final kom hun på femteplass på 3000 meter og andreplass på 5000 meter. I 2008 kom hun på fjerdeplass under VM i friidrett innendørs med ny kenyansk innendørsrekord på 8.41,82.

Kibet er fra Kapchorwa i Nandi-distriktet. Hennes eldre søster, Hilda Kibet, og deres kusine, Lornah Kiplagat, er også løpere, begge disse representerer Nederland.

## Meritter

## Personlige rekorder
* 1500 meter – 4.08,57 min (2009), innendørs – 4.07,46 min (2008)
* 3000 meter – 8.40,09 min (2006), innendørs – 8.41,82 min (2008)
* 5000 meter – 14.37,77 min (2009)
* 10000 meter – 30.47,20 min (2009)
* Halvmaraton – 1.09:51 timer (2009)

## Referanser


## Eksterne lenker
*
Pravdino

**Pravdino** (russ.: Правдино, finsk: *Muolaa*, eldre svensk: *Mola*) er et tettsted i Vyborg rajon i Leningrad oblast, Russland. Tettstedet ligger på Det karelske nes. Navnet *Pravdino* ble tildelt i 1948.

Før 1944 var Muolaa en finsk kommune i Viborgs län. Kommunen hadde  innbyggere i 1939.

## Eksterne lenker
* Artikkel om Muolaa i Nordisk familjebok, bind 18, spalte 808, 1913
* Kart over Muolaa
New Zealand under Sommer-OL 1948

**New Zealand under Sommer-OL 1948**. Sju sportsutøvere fra New Zealand deltok i fem øvelser; boksing, friidrett, svømming, sykling og vektløfting under Sommer-OL 1948 i London. New Zealand vant ikke noen medaljer. 

## Medaljer

    
## Eksterne lenker
* 
* Resultater og profilside  på sports-reference.com
Insomniac

***Insomniac*** er det fjerde studioalbumet til det amerikanske punk rock bandet Green Day lansert 10. oktober 1995. *Insomniac* var oppfølgeralbumet til Green Days store suksessalbum *[[Dookie]]* fra året før. Men *Insomniac* solgte ikke på langt nær like mye som sin forgjenger. Dette mye fordi albumet inneholdt mye mørkere og tyngre punk enn forgjengeren.

## Bakgrunn
*Insomniac* ble møtt med gode skussmål da den ble lansert høsten 1995. *[[Rolling Stone]]* ga dem f.eks. 4 av 5 stjerner sammen med følgende kommentar: «In punk, the good stuff actually unfolds and gains meaning as you listen without sacrificing any of its electric, haywire immediacy. And Green Day are as good as this stuff gets.»

Før de bestemte seg for navnet *Insomniac*, hadde de egentlig tenkt å bruke *Tight Wad Hill* (etter det trettende sporet på albumet) som navn på albumet. Men da de besøkte collegekunstneren Winston Smith som skulle utforme coveret til albumet, spurte Billie Joe han hvordan han fikk til alle de små detaljene på så kort tid. Winston Smith svarte: «It's easy for me. I am an insomniac.»

## Sporliste
#«Armatage Shanks» – 2:17
#«Brat» – 1:43
#«Stuck with Me» – 2:16
#«Geek Stink Breath» – 2:15
#«No Pride» – 2:20
#«Bab's Uvula Who?» – 2:07
#«86» – 2:48
#«Panic Song» – 3:38
#«Stuart and the Ave» – 2:04
#«Brain Stew» – 3:13
#«Jaded» – 1:30
#«Westbound Sign» – 2:13
#«Tight Wad Hill» – 2:01
#«Walking Contradiction» – 2:31

### Singler
Det ble utgitt 4 singler fra albumet: *Geek Stink Breath*, *Stuck with Me* (begge i 1995), *Brain Stew/Jaded* og *Walking Contradiction* (2 siste utgitt i 1996).

## Referanser


## Eksterne lenker
*
John Kibowen

**John Kibowen** (født 21. april 1969 i Changach) er en kenyansk tidligere friidrettsutøver som konkurrerte i mellomdistanseløp og terrengløp.

Kibowen fikk sitt gjennombrudd da han to ganger, i 1998 og 2000 vant VM-gull i terrengløp. Han deltok ved VM 2001 der han løp 5 000 meter og endte på tredjeplass. Han deltok også ved VM 2003 der han kom på fjerdeplass. ved både Sommer-OL 2004 og VM 2005 endte han på sjetteplass.

## Personlige rekorder
* 5 000 meter – 12.54,07

## Referanser


## Eksterne lenker
*
Fjell i Østfold

Dette er en liste over de 25 **høyeste åsene i [[Østfold]]** med primærfaktor på minst 50 meter, samt øvrige kommunetopper. 

## Kilder
* 
* 
* Toppomania.info som har benyttet følgende kilder:
** Norge 1:50 000-kart
** Kunnskapsforlagets Store Norgesatlas.